โรงเรียนมัธยมวัดสิงห์
โรงเรียนมัธยมวัดสิงห์ () เป็นโรงเรียนรัฐบาลสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 35ก หมู่3 ถนนเอกชัย แขวงบางขุนเทียน เขตจอมทอง กรุงเทพมหานคร โรงเรียนมัธยมวัดสิงห์เป็นโรงเรียนสหศึกษาขนาดใหญ่พิเศษ มีเนื้อที่ 37 ไร่ ถือเป็นโรงเรียนรัฐบาลที่มีขนาดพื้นที่ใหญ่ที่สุดในฝั่งธนบุรีซึ่งได้ก่อตั้งขึ้นในปี พ.ศ. 2496
โรงเรียนนานาชาติเอกมัย
โรงเรียนนานาชาติเอกมัย () เป็นโรงเรียนนานาชาติบริเวณเอกมัย ก่อตั้งในปี ค.ศ. 1946 เดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ต่อมาได้พัฒนาขึ้นเป็นโรงเรียนนานาชาติ เปิดสอนตั้งแต่ระดับอนุบาล ประถมศึกษา มัธยมศึกษา ไปจนถึงระดับอนุปริญญา ปัจจุบันตั้งอยู่ที่ 57 ซอยปรีดี พนมยงค์ 31 และ 37 ถนนสุขุมวิท 71 กรุงเทพมหานคร 10110 นอกจากนี้ดารา นักแสดง นักร้อง และพิธีกรในวงการบันเทิงหลายคนได้จบจากโรงเรียนแห่งนี้อีกด้วย
โรงเรียนนานาชาติเอกมัยเดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ก่อตั้งเมื่อ ค.ศ. 1946 โดยมีเด็กที่อยู่ในการดูแลเพียง 4 คน โดยดัดแปลงห้องเรียนในโรงรถเป็นสถานที่เรียนบริเวณถนนพญาไท ต่อมาห้องเรียนถูกสร้างขึ้นใหม่โดยใช้ไม้ไผ่และหลังคาที่เป็นโลหะ ซึ่งถูกใช้เป็นสถานที่เรียน 2 ปี